ᱞᱤᱛᱷᱤᱭᱚᱢ (ᱢᱮᱰᱤᱠᱮᱥᱚᱱ)

ᱞᱤᱛᱷᱤᱭᱚᱢ ᱠᱚᱢᱯᱟᱣᱩᱱᱰ, ᱡᱟᱦᱟᱸ ᱫᱚ ᱞᱤᱛᱷᱤᱭᱚᱢ ᱞᱚᱣᱚᱬ ᱨᱮᱱᱟᱜ ᱨᱩᱯ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ, ᱟᱥᱚᱞ ᱢᱮᱱᱫᱚ ᱢᱤᱫ ᱢᱟᱹᱱᱢᱤᱭᱟᱜ ᱨᱚᱝᱽ ᱨᱟᱱ ᱨᱮᱱᱟᱜ ᱨᱩᱯ ᱠᱚᱨᱮ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱟᱥᱚᱞ ᱨᱩᱯ ᱛᱮ ᱵᱟᱨ ᱫᱷᱨᱩᱣᱤ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱞᱟᱹᱜᱤᱫ ᱟᱨ ᱢᱟᱨᱟᱝ ᱚᱣᱥᱟᱫᱽᱜᱽᱨᱚᱥᱛᱚᱛᱟ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭᱩᱜ ᱠᱟᱱᱟ ᱡᱟᱦᱟᱸ ᱫᱚ ᱮᱱᱴᱤᱰᱤᱯᱮᱱᱴᱮᱱᱴᱥ ᱨᱮᱱᱟᱜ ᱠᱟᱹᱢᱤ ᱨᱮ ᱥᱚᱡᱷᱮ ᱵᱟᱝ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱵᱤᱠᱟᱨ ᱨᱮ, ᱱᱚᱶᱟ ᱟᱡ ᱛᱮ ᱜᱩᱨ ᱨᱮᱱᱟᱜ ᱜᱷᱟᱣ ᱮᱢᱟᱱ ᱨᱮ ᱠᱟᱹᱢᱤ ᱮᱢᱟᱫ ᱠᱟᱱᱟᱭ ᱾  ᱞᱤᱛᱷᱤᱭᱚᱢ ᱫᱚ ᱢᱚᱪᱟ ᱛᱮ ᱜᱮᱨ ᱜᱟᱱᱚᱜᱼᱟ ᱾

ᱟᱭᱢᱟ ᱧᱮᱞ ᱟᱠᱟᱱ ᱵᱟᱝ ᱡᱩᱛ ᱟᱠᱟᱱ ᱟᱹᱭᱠᱟᱹᱣ ᱨᱮ ᱟᱰᱚ ᱠᱚ ᱵᱟᱹᱲᱛᱤ ᱵᱟᱲᱦᱟᱜ ᱨᱮ, ᱛᱤ ᱠᱚ ᱦᱤᱞᱟᱣᱜ ᱨᱮ ᱟᱨ ᱛᱮᱛᱟᱝ ᱠᱚ ᱵᱟᱹᱲᱛᱤ ᱵᱩᱡᱷᱟᱹᱜ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱹᱰᱤ ᱨᱚᱠᱚᱢ ᱥᱟᱭᱰ ᱤᱯᱷᱮᱠᱴᱥ (side effects) ᱨᱮ ᱦᱟᱭᱯᱳᱛᱷᱟᱨᱟᱭᱰᱤᱡᱽᱢ, ᱰᱟᱭ ᱵᱤᱴᱤᱡᱽ ᱤᱱᱥᱤᱯᱤᱰᱥ ᱟᱨ ᱞᱤᱛᱷᱤᱭᱚᱢ ᱴᱟᱹᱠᱥᱤᱥᱤᱴᱤ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱹᱰᱤ ᱦᱩᱭᱩᱜ ᱠᱟᱱ ᱵᱤᱥᱟᱠᱛᱟ ᱨᱮᱱᱟᱜ ᱜᱷᱟᱭᱚᱞ ᱠᱚ ᱠᱚᱢ ᱞᱟᱹᱜᱤᱫ ᱢᱟᱭᱟᱢ ᱞᱮᱵᱚᱞ ᱨᱮᱱᱟᱜ ᱧᱮᱞ ᱠᱚ ᱥᱤᱯᱷᱟᱨᱤᱥ ᱦᱩᱭᱩᱜ ᱠᱟᱱᱟ ᱾ ᱡᱩᱫᱤ ᱚᱱᱟ ᱨᱮᱱᱟᱜ ᱢᱟᱭᱟᱢ ᱞᱮᱵᱚᱞ ᱨᱮᱱᱟᱜ ᱟᱹᱰᱤ ᱜᱮ ᱵᱟᱹᱲᱛᱤ ᱦᱩᱭᱩᱜ ᱠᱟᱱᱟ ᱠᱷᱟᱱ ᱫᱚᱥᱛ, ᱪᱷᱟᱸᱴ, ᱵᱟᱹᱲᱤᱡ ᱥᱚᱢᱚᱱᱭᱚ, ᱡᱟᱹᱯᱤᱫ ᱟᱨ ᱞᱩᱛᱩᱨ ᱨᱮ ᱥᱟᱲᱮ ᱵᱟᱡᱟᱜ ᱦᱩᱭ ᱫᱟᱲᱮᱭᱟᱜᱼᱟ ᱾ ᱡᱩᱫᱤ ᱠᱩᱠᱷᱤ ᱦᱟᱢᱟᱞ ᱦᱚᱲᱢᱚ ᱨᱮ ᱛᱟᱦᱮᱱ ᱩᱱ ᱚᱠᱛᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱠᱚ ᱦᱩᱭᱩᱜ ᱠᱟᱱᱟ ᱥᱮ ᱞᱟᱜᱟᱜ ᱠᱟᱱᱟ ᱾ ᱠᱷᱟᱱ ᱜᱮ ᱞᱤᱛᱷᱤᱭᱚᱢ ᱫᱚ ᱵᱟᱞᱮ ᱜᱤᱫᱽᱨᱟᱹ ᱠᱚᱣᱟᱜ ᱥᱤᱥᱩ ᱨᱮ ᱟᱱᱟᱴ ᱠᱚ ᱥᱤᱨᱡᱟᱹᱣ ᱫᱟᱲᱮᱭᱟᱜ ᱟᱭ ᱾ ᱱᱚᱶᱟ ᱥᱛᱚᱱᱯᱟᱱ ᱦᱩᱭ ᱚᱠᱛᱮ ᱠᱟᱹᱢᱤ ᱨᱮ ᱦᱤᱡᱩᱜ ᱜᱷᱟᱹᱲᱤᱡ ᱵᱟᱧᱪᱟᱣᱜ ᱨᱮᱱᱟᱜ ᱪᱤᱛᱟᱹᱨ ᱥᱮ ᱥᱤᱢᱵᱚᱞ ᱮ ᱞᱟᱹᱭᱟ ᱾ ᱞᱤᱛᱷᱤᱭᱚᱢ ᱵᱩᱞᱩᱝ ᱫᱚ ᱢᱩᱰ ᱥᱴᱮᱯᱞᱟᱭᱡᱚᱨᱥ ᱨᱮᱱᱟᱜ ᱨᱩᱯ ᱨᱮ ᱦᱟᱹᱴᱤᱧ ᱦᱩᱭᱩᱜ ᱠᱟᱱᱟ ᱾ ᱞᱤᱛᱷᱤᱭᱚᱢ ᱪᱮᱫ ᱞᱮᱠᱟᱭ ᱠᱟᱹᱢᱤ ᱮᱫᱟᱭ ᱵᱤᱥᱮᱥ ᱨᱩᱯ ᱛᱮ ᱚᱱᱟ ᱨᱮᱱᱟᱜ ᱱᱟᱯᱟᱭ ᱥᱟᱺᱦᱤᱡ ᱛᱮ ᱜᱮᱭᱟᱱ ᱵᱟᱹᱱᱩᱜ ᱜᱮᱭᱟ ᱾

ᱢᱤᱫ ᱜᱮᱞ ᱟᱨᱮ ᱥᱤᱱᱪᱩᱨᱤ ᱨᱮ ᱜᱟᱣᱩᱴ, ᱢᱤᱨᱜᱤ ᱟᱨ ᱠᱮᱭᱱᱥᱚᱨ ᱟᱱᱤᱡ ᱦᱚᱲ ᱨᱮ ᱞᱤᱛᱷᱤᱭᱚᱢ ᱨᱮᱱᱟᱜ ᱵᱮᱵᱷᱟᱨ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱾ ᱢᱟᱱᱥᱤᱠ ᱦᱟᱛᱟᱝ ᱵᱤᱠᱟᱨ ᱨᱮᱱᱟᱜ ᱴᱨᱤᱴᱢᱮᱱᱴ ᱨᱮ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱑᱙᱔᱘ ᱨᱮ ᱟᱥᱴᱨᱮᱞᱤᱭᱟ ᱨᱮ ᱡᱟᱹᱱ ᱠᱮᱰ ᱦᱚᱛᱮᱛᱮ ᱮᱦᱚᱵ ᱞᱮᱱ ᱛᱟᱦᱮᱱᱟ ᱾ ᱱᱚᱶᱟ ᱡᱮᱜᱮᱛ ᱨᱮ ᱥᱚᱨᱮᱥ ᱨᱟᱹᱥᱤᱭᱟᱹ ᱨᱮᱱᱟᱜ ᱞᱟᱠᱛᱤᱭᱟᱱ ᱨᱟᱱ ᱨᱮᱱᱟᱜ ᱛᱟᱞᱠᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱮᱞᱛᱷ ᱳᱨᱜᱮᱱᱟᱡᱽᱰ ᱨᱮ ᱞᱟᱠᱛᱤᱭᱟᱱ ᱥᱟᱱᱟᱢ ᱠᱷᱚᱱ ᱵᱟᱧᱪᱟᱣᱜ ᱟᱨ ᱟᱹᱭᱠᱟᱹᱣ ᱨᱟᱱ ᱠᱟᱱᱟ ᱾ ᱱᱚᱶᱟ ᱢᱤᱫ ᱡᱮᱱᱮᱨᱤᱠ ᱨᱟᱱ ᱨᱮᱱᱟᱜ ᱨᱩᱯ ᱨᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱒᱑᱐᱔ ᱨᱮ ᱰᱮᱣᱞᱚᱢᱢᱮᱱᱴ ᱫᱤᱥᱚᱢ ᱨᱮ ᱱᱚᱶᱟ ᱨᱮᱱᱟᱜ ᱛᱷᱳᱠ ᱴᱟᱠᱟ ᱫᱟᱢ ᱐.᱑᱒ ᱟᱢᱮᱨᱤᱠᱟᱱ ᱰᱟᱹᱞᱚᱨ ᱟᱨ ᱥᱟᱱᱟᱢ ᱢᱟᱦᱟᱸ ᱛᱮ ᱐.᱒᱐ ᱟᱢᱮᱨᱤᱠᱟᱱ ᱰᱟᱹᱞᱚᱨ ᱠᱚ ᱛᱟᱞᱟ ᱛᱟᱦᱮᱸᱜ ᱠᱟᱱᱟ ᱾ ᱥᱚᱢᱟᱱ ᱨᱩᱯ ᱛᱮ ᱥᱮᱞᱮᱫ ᱯᱚᱱᱚᱛ ᱨᱮ ᱑᱘᱐ ᱟᱱ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱟᱨ ᱵᱟᱰᱟᱭᱱ ᱨᱟᱱ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱯᱮ ᱢᱤᱞᱤᱭᱚᱱ ᱠᱷᱚᱱ ᱵᱟᱹᱲᱛᱤ ᱱᱩᱥᱠᱷᱟ ᱠᱚ ᱛᱟᱦᱮᱸᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ